Axmed Ismaaciil Samatar oo isaguna halkaas ka hadlay, ayaa u mahadceliyey soo dhaweynta iyo ixtiraamka loo muujiyey, waxaannu muujiyey sida uu uga damqanayo xaallada abaareed ee dalka ka jirta, isaga oo umaddana ka codsaday inay dadka jilicsan u gurmadaan, waxaannu yidhi, “Waxaan hambalyo u dirayaa dadka reer Somaliland oo iyagu wax walba ka mudan, marka labaadna waan ogahay in abaaro foolxumi ay waddanka haystaan oo dhul badan ay biyuhu ku yar yihiin, ummadduna waa inay dadka marba halkii ugu liidata ka war hayaan, aniguna ma ilaawin dadkii igu soo dhaweeyey dhulkaas abaaruhu ka jiraan, wasiirrada, dhallinyarada xisbiga iyo hoggaanka xisbigana waan uga mahadnaqayaa sida ay ii soo dhaweeyeen.
